கேள்வி: ஆதவ் அர்ஜுனா - இளமைக்காலம் குறித்து விரிவாக சொல்லுங்கள்.
பதில்: இவர் 1982-ஆம் ஆண்டு ஏப்ரல் 12-ஆம் தேதி, தமிழ்நாட்டின், திருச்சிராப்பள்ளியில் ஒரு விவசாயக் குடும்பத்தில் பிறந்தார். இவரது தந்தை ராஜேந்திரன் ஒரு விவசாயி ஆவார். இவரது தாயார் கல்யாணி இவர் சிறு வயதாக இருந்தபோதே காலமானார். அதனைத் தொடர்ந்து, இவரது மாமா, பாட்டி மற்றும் பிற்காலத்தில் இவரது உறவினரான ஜி. திலகவதி ஆகியோரால் இவர் வளர்க்கப்பட்டார். திலகவதி தமிழ்நாட்டிலிருந்து, இந்தியக் காவல் பணியில் சேர்ந்த முதல் தமிழ் பெண் அதிகாரி என்பது குறிப்பிடத்தக்கது. திருச்சிராப்பள்ளியில் உள்ள இராமகிருஷ்ணா மிஷன் பள்ளியில் தனது பள்ளிப்படிப்பை முடித்த இவர், அங்கு கூடைப்பந்து விளையாட்டின் மீது மிகுந்த ஆர்வம் கொண்டார். பின்னர் சென்னைக்குக் குடிபெயர்ந்த இவர், தகுதி அடிப்படையிலான கல்வி உதவித்தொகையின் உதவியுடன், சென்னை கிறித்துவக் கல்லூரி, அரசியல் அறிவியலில் இளங்கலை மற்றும் முதுகலைப் பட்டங்களைப் பெற்றார். பிரபல லாட்டரி அதிபர் மார்ட்டினின் மகளான டெய்சி மார்ட்டினை திருமணம் செய்தார்.